คำสั่งหัวหน้าคณะรักษาความสงบแห่งชาติคำสั่งหัวหน้าคณะรักษาความสงบแห่งชาติที่ ๑/๒๕๕๗เรื่องการได้มาซึ่งสมาชิกสภาท้องถิ่นหรือผู้บริหารท้องถิ่นเป็นการชั่วคราว[๑] ตามที่มีประกาศคณะรักษาความสงบแห่งชาติที่ ๘๕/๒๕๕๗ เรื่องการได้มาซึ่งสมาชิกสภาท้องถิ่นหรือผู้บริหารท้องถิ่นเป็นการชั่วคราว ลงวันที่ ๑๐กรกฎาคม พุทธศักราช ๒๕๕๗ให้งดการจัดให้มีการเลือกตั้งสมาชิกสภาท้องถิ่นหรือผู้บริหารท้องถิ่นที่ครบวาระหรือพ้นจากตำแหน่งตามกฎหมายว่าด้วยการจัดตั้งองค์กรปกครองส่วนท้องถิ่นจนกว่าจะมีประกาศเปลี่ยนแปลงเพราะสถานการณ์ยังไม่อาจจัดให้มีการเลือกตั้งสมาชิกสภาท้องถิ่นหรือผู้บริหารท้องถิ่นได้โดยเรียบร้อยโดยในระหว่างนี้ให้ดำเนินการเพื่อให้ได้มาซึ่งสมาชิกสภาท้องถิ่นหรือผู้บริหารท้องถิ่นโดยวิธีตั้งคณะกรรมการสรรหาเพื่อคัดเลือกบุคคลที่มีความรู้และความสามารถในด้านต่างๆ เข้ามาทำหน้าที่สมาชิกสภาท้องถิ่นไปพลางก่อน ส่วนตำแหน่งผู้บริหารท้องถิ่นที่ครบวาระให้ปลัดองค์กรปกครองส่วนท้องถิ่นปฏิบัติหน้าที่นายกองค์กรปกครองส่วนท้องถิ่นตามที่กฎหมายกำหนดไว้แล้วนั้นบัดนี้คณะรักษาความสงบแห่งชาติเห็นว่าปัจจุบันประชาชนในท้องถิ่นและองค์กรปกครองส่วนท้องถิ่นได้ให้ความร่วมมือเป็นอย่างดีในการแก้ไขปัญหาของประเทศสถานการณ์จึงได้คลี่คลาย ดังนั้น เพื่อให้เกิดความร่วมมือในการปฏิรูปการส่งเสริมความสามัคคีและความสมานฉันท์ของประชาชนในชาติให้มากยิ่งขึ้นจึงสมควรให้สมาชิกสภาท้องถิ่นหรือผู้บริหารท้องถิ่นที่มาจากการเลือกตั้งของประชาชนแต่เดิมมีส่วนรับผิดชอบในฐานะตัวแทนของประชาชนในการแก้ปัญหาและพัฒนาท้องถิ่นอันจะเป็นการตอบสนองความต้องการของประชาชนในท้องถิ่นในสถานการณ์ที่ยังไม่อาจจัดให้มีการเลือกตั้งได้ทั้งยังเป็นการสร้างสภาพแวดล้อมอันจำเป็นเพื่อประโยชน์ในการพัฒนาระบอบประชาธิปไตยขั้นพื้นฐานซึ่งใกล้ชิดกับประชาชนที่สุดอาศัยอำนาจตามความในมาตรา ๔๔ ของรัฐธรรมนูญแห่งราชอาณาจักรไทย(ฉบับชั่วคราว) พุทธศักราช ๒๕๕๗หัวหน้าคณะรักษาความสงบแห่งชาติโดยความเห็นชอบของคณะรักษาความสงบแห่งชาติ จึงมีคำสั่งดังต่อไปนี้ข้อ ๑ กรณีกรุงเทพมหานครและเมืองพัทยาโดยที่กรุงเทพมหานครและเมืองพัทยาเป็นองค์กรปกครองส่วนท้องถิ่นรูปแบบพิเศษซึ่งมีระเบียบบริหารราชการแตกต่างจากการปกครองท้องถิ่นอื่นๆ และจำเป็นต้องประสานงานกับราชการส่วนกลางทั้งในด้านการพัฒนาเศรษฐกิจ สังคมและการเมืองการปกครอง ตลอดจนการต่างประเทศอย่างใกล้ชิด จึงมิให้คำสั่งนี้มีผลบังคับกับกรุงเทพมหานครและเมืองพัทยาและให้สมาชิกสภาท้องถิ่นหรือผู้บริหารท้องถิ่นในองค์กรปกครองส่วนท้องถิ่นดังกล่าวที่ได้รับการคัดเลือกเข้ามาดำรงตำแหน่งตามประกาศคณะรักษาความสงบแห่งชาติที่ ๘๕/๒๕๕๗ เรื่อง การได้มาซึ่งสมาชิกสภาท้องถิ่นหรือผู้บริหารท้องถิ่นเป็นการชั่วคราวลงวันที่ ๑๐ กรกฎาคม พุทธศักราช ๒๕๕๗ และประกาศคณะรักษาความสงบแห่งชาติ ที่๘๖/๒๕๕๗ เรื่อง การได้มาซึ่งสมาชิกสภากรุงเทพมหานครและสมาชิกสภาเขตเป็นการชั่วคราวลงวันที่ ๑๐ กรกฎาคม พุทธศักราช ๒๕๕๗ ซึ่งยังปฏิบัติหน้าที่อยู่ในวันที่คำสั่งนี้ใช้บังคับยังคงดำรงตำแหน่งและปฏิบัติหน้าที่ต่อไปในกรณีที่ตำแหน่งตามวรรคหนึ่งว่างลงให้ดำเนินการตามประกาศคณะรักษาความสงบแห่งชาติที่ ๘๕/๒๕๕๗ฯ และประกาศคณะรักษาความสงบแห่งชาติ ที่ ๘๖/๒๕๕๗ฯ ต่อไปข้อ ๒ กรณีสมาชิกสภาท้องถิ่นในองค์กรปกครองส่วนท้องถิ่นอื่นๆ ที่จะพ้นจากตำแหน่ง ให้สมาชิกสภาท้องถิ่นในองค์กรปกครองส่วนท้องถิ่นทุกแห่งที่ต้องพ้นจากตำแหน่งเนื่องจากครบวาระตามกฎหมายว่าด้วยการจัดตั้งองค์กรปกครองส่วนท้องถิ่นตั้งแต่วันที่๑ มกราคม พ.ศ. ๒๕๕๘ เป็นต้นไป ยังคงอยู่ในตำแหน่งเพื่อปฏิบัติหน้าที่ต่อไปโดยให้มีจำนวนตามกฎหมายว่าด้วยการจัดตั้งองค์กรปกครองส่วนท้องถิ่นนั้นในกรณีที่สมาชิกสภาท้องถิ่นมีจำนวนไม่ครบตามวรรคหนึ่งหรือพ้นจากตำแหน่งในภายหลังเพราะเหตุอื่นนอกจากครบวาระให้สภาท้องถิ่นประกอบด้วยสมาชิกสภาท้องถิ่นนั้น ๆเท่าที่มีอยู่โดยไม่ต้องดำเนินการคัดเลือกสมาชิกสภาท้องถิ่นแทนตำแหน่งที่ว่างเว้นแต่ในกรณีที่สมาชิกสภาท้องถิ่นเหลืออยู่ไม่ถึงกึ่งหนึ่งของจำนวนสมาชิกสภาท้องถิ่นตามกฎหมายว่าด้วยการจัดตั้งองค์กรปกครองส่วนท้องถิ่นหรือมีการยุบสภาท้องถิ่นให้ดำเนินการเพื่อให้ได้มาซึ่งสมาชิกสภาท้องถิ่นตามประกาศคณะรักษาความสงบแห่งชาติที่ ๘๕/๒๕๕๗ฯข้อ ๓ กรณีสมาชิกสภาท้องถิ่นในองค์กรปกครองส่วนท้องถิ่นอื่นๆ พ้นจากตำแหน่งไปก่อนแล้ว ให้สมาชิกสภาท้องถิ่นในองค์กรปกครองส่วนท้องถิ่นทุกแห่งชุดสุดท้ายที่พ้นจากตำแหน่งเนื่องจากครบวาระก่อนวันที่๑ มกราคม พ.ศ. ๒๕๕๘ และประสงค์จะกลับเข้าดำรงตำแหน่งสมาชิกสภาท้องถิ่นมารายงานตัวต่อประธานกรรมการสรรหาตามข้อ๕ ของประกาศคณะรักษาความสงบแห่งชาติ ที่ ๘๕/๒๕๕๗ฯ ภายในวันที่ ๑๑ มกราคม พ.ศ. ๒๕๕๘และให้กลับเข้าดำรงตำแหน่งสมาชิกสภาท้องถิ่นได้นับแต่วันที่ประธานกรรมการสรรหาประกาศแต่งตั้งให้เป็นสมาชิกสภาท้องถิ่นและให้สมาชิกสภาท้องถิ่นที่เคยได้รับการประกาศแต่งตั้งตามประกาศคณะรักษาความสงบแห่งชาติดังกล่าวพ้นจากตำแหน่งตั้งแต่วันที่ประธานกรรมการสรรหาประกาศแต่งตั้งสมาชิกสภาท้องถิ่นขึ้นใหม่ในกรณีสมาชิกสภาท้องถิ่นที่มารายงานตัวตามวรรคหนึ่งผู้ใดขาดคุณสมบัติหรือมีลักษณะต้องห้ามตามกฎหมายว่าด้วยการจัดตั้งองค์กรปกครองส่วนท้องถิ่นและกฎหมายว่าด้วยการเลือกตั้งสมาชิกสภาท้องถิ่นหรือผู้บริหารท้องถิ่นเพราะเหตุไปดำรงตำแหน่งอื่นหากสมาชิกสภาท้องถิ่นผู้นั้นประสงค์จะดำรงตำแหน่งสมาชิกสภาท้องถิ่นต้องลาออกจากการดำรงตำแหน่งอื่นนั้นพร้อมแสดงหลักฐานการพ้นจากตำแหน่งนั้นต่อประธานกรรมการสรรหาภายในวันที่๑๑ มกราคม พ.ศ. ๒๕๕๘ในกรณีที่สมาชิกสภาท้องถิ่นตามวรรคหนึ่งมีไม่ครบจำนวนตามกฎหมายว่าด้วยการจัดตั้งองค์กรปกครองส่วนท้องถิ่นไม่ว่าด้วยเหตุใดหากยังมีจำนวนตั้งแต่กึ่งหนึ่งขึ้นไปให้ประธานกรรมการสรรหาดำเนินการแต่งตั้งตามวรรคหนึ่งต่อไปหากมีจำนวนไม่ถึงกึ่งหนึ่งให้สมาชิกสภาท้องถิ่นซึ่งได้รับการคัดเลือกและแต่งตั้งตามประกาศคณะรักษาความสงบแห่งชาติที่ ๘๕/๒๕๕๗ฯ ยังคงปฏิบัติหน้าที่ต่อไปข้อ ๔ กรณีสมาชิกสภาท้องถิ่นมีจำนวนไม่ถึงกึ่งหนึ่งในกรณีตามข้อ ๓ ที่สมาชิกสภาท้องถิ่นใดมีสมาชิกสภาท้องถิ่นเหลืออยู่ไม่ถึงกึ่งหนึ่งของจำนวนสมาชิกสภาท้องถิ่นตามกฎหมายว่าด้วยการจัดตั้งองค์กรปกครองท้องถิ่นให้ถือว่าสมาชิกภาพของสมาชิกสภาท้องถิ่นที่เหลืออยู่นั้นเป็นอันสิ้นสุดลงนับแต่วันที่จำนวนสมาชิกสภาท้องถิ่นเหลือไม่ถึงกึ่งหนึ่งหรือในกรณีที่มีการยุบสภาท้องถิ่นใดในกรณีเช่นว่านี้ให้ดำเนินการเพื่อให้ได้มาซึ่งสมาชิกสภาท้องถิ่นตามประกาศคณะรักษาความสงบแห่งชาติที่ ๘๕/๒๕๕๗ฯข้อ ๕ กรณีผู้บริหารท้องถิ่นที่จะพ้นจากตำแหน่งให้ผู้บริหารท้องถิ่นที่ต้องพ้นจากตำแหน่งเนื่องจากครบวาระตามกฎหมายว่าด้วยการจัดตั้งองค์กรปกครองส่วนท้องถิ่นตั้งแต่วันที่ ๑ มกราคม พ.ศ. ๒๕๕๘ เป็นต้นไปยังคงอยู่ในตำแหน่งเพื่อปฏิบัติหน้าที่ต่อไปจนกว่าคณะกรรมการการเลือกตั้งจะได้มีประกาศให้มีการเลือกตั้งตามกฎหมายว่าด้วยการเลือกตั้งสมาชิกสภาท้องถิ่นหรือผู้บริหารท้องถิ่นในกรณีที่ผู้บริหารท้องถิ่นพ้นจากตำแหน่งเพราะเหตุอื่นนอกจากครบวาระให้ดำเนินการเพื่อให้ได้มาซึ่งผู้บริหารท้องถิ่นโดยให้ดำเนินการตามข้อ๑๑ ของประกาศคณะรักษาความสงบแห่งชาติ ที่ ๘๕/๒๕๕๗ฯข้อ ๖ กรณีผู้บริหารท้องถิ่นพ้นจากตำแหน่งไปก่อนแล้วให้ผู้บริหารท้องถิ่นชุดสุดท้ายที่พ้นจากการดำรงตำแหน่งเนื่องจากครบวาระก่อนวันที่๑ มกราคม พ.ศ. ๒๕๕๘และประสงค์จะกลับเข้าดำรงตำแหน่งผู้บริหารท้องถิ่นมารายงานตัวต่อประธานกรรมการสรรหาตามข้อ๕ ของประกาศคณะรักษาความสงบแห่งชาติ ที่ ๘๕/๒๕๕๗ฯ ภายในวันที่ ๑๑ มกราคม พ.ศ. ๒๕๕๘และให้กลับเข้าดำรงตำแหน่งผู้บริหารท้องถิ่นได้นับแต่วันที่ประธานกรรมการสรรหาประกาศแต่งตั้งให้เป็นผู้บริหารท้องถิ่นและให้ปลัดองค์กรปกครองส่วนท้องถิ่นยุติการปฏิบัติหน้าที่ตั้งแต่วันที่ประธานกรรมการสรรหาประกาศแต่งตั้งผู้บริหารท้องถิ่นดังกล่าวในกรณีที่ผู้บริหารท้องถิ่นที่มารายงานตัวตามวรรคหนึ่งผู้ใดขาดคุณสมบัติหรือมีลักษณะต้องห้ามตามกฎหมายว่าด้วยการจัดตั้งองค์กรปกครองส่วนท้องถิ่นและกฎหมายว่าด้วยการเลือกตั้งสมาชิกสภาท้องถิ่นหรือผู้บริหารท้องถิ่นเพราะเหตุไปดำรงตำแหน่งอื่นหากผู้บริหารท้องถิ่นผู้นั้นประสงค์จะดำรงตำแหน่งผู้บริหารท้องถิ่นต้องลาออกจากการดำรงตำแหน่งอื่นนั้นพร้อมแสดงหลักฐานการพ้นจากตำแหน่งนั้นต่อประธานกรรมการสรรหาภายในวันที่๑๑ มกราคม พ.ศ. ๒๕๕๘ข้อ ๗ การตรวจสอบคุณสมบัติและลักษณะต้องห้ามเพื่อแต่งตั้งเป็นสมาชิกสภาท้องถิ่นและผู้บริหารท้องถิ่นก่อนประธานกรรมการสรรหาจะแต่งตั้งตามข้อ ๓ และข้อ ๖ให้ส่งรายชื่อบุคคลที่จะแต่งตั้งให้คณะกรรมการการเลือกตั้งตรวจสอบคุณสมบัติและลักษณะต้องห้ามของสมาชิกสภาท้องถิ่นและผู้บริหารท้องถิ่นตามกฎหมายว่าด้วยการจัดตั้งองค์กรปกครองส่วนท้องถิ่นและกฎหมายว่าด้วยการเลือกตั้งสมาชิกสภาท้องถิ่นหรือผู้บริหารท้องถิ่นโดยประธานกรรมการสรรหาต้องส่งรายชื่อบุคคลที่จะแต่งตั้งให้คณะกรรมการการเลือกตั้งตรวจสอบภายในวันที่๑๔ มกราคม พ.ศ. ๒๕๕๘และให้คณะกรรมการการเลือกตั้งพิจารณาให้แล้วเสร็จภายในสามสิบวันนับแต่วันที่ได้รับรายชื่อให้ประธานกรรมการสรรหาออกประกาศแต่งตั้งสมาชิกสภาท้องถิ่นหรือผู้บริหารท้องถิ่นภายในสามวันนับแต่วันที่ได้รับแจ้งผลการตรวจสอบและให้ถือว่าผู้ที่ได้รับการประกาศแต่งตั้งนั้นเป็นสมาชิกสภาท้องถิ่นหรือผู้บริหารท้องถิ่นตามกฎหมายว่าด้วยการจัดตั้งองค์กรปกครองส่วนท้องถิ่นนั้นนับแต่วันประกาศแต่งตั้งข้อ ๘ วาระของสมาชิกสภาท้องถิ่นและผู้บริหารท้องถิ่นให้สมาชิกสภาท้องถิ่นตามข้อ ๒ และข้อ ๓ และผู้บริหารท้องถิ่นตามข้อ ๕ และข้อ ๖ดำรงตำแหน่งจนกว่าคณะกรรมการการเลือกตั้งจะประกาศให้มีการเลือกตั้งในกรณีที่คณะรักษาความสงบแห่งชาติยังอยู่ในตำแหน่งการประกาศให้มีการเลือกตั้งให้กระทำได้โดยความเห็นชอบร่วมกันระหว่างคณะรักษาความสงบแห่งชาติและคณะกรรมการการเลือกตั้งข้อ ๙ สิทธิประโยชน์และค่าตอบแทนของสมาชิกสภาท้องถิ่นและผู้บริหารท้องถิ่นที่ได้รับแต่งตั้งให้ปฏิบัติหน้าที่ต่อไปให้สมาชิกสภาท้องถิ่นและผู้บริหารท้องถิ่นที่ประธานกรรมการสรรหาประกาศแต่งตั้งตามคำสั่งนี้ได้รับเงินเดือน เงินค่าตอบแทน ค่าตอบแทนและประโยชน์ตอบแทนอย่างอื่นตามกฎหมายและระเบียบกระทรวงมหาดไทย ดังต่อไปนี้ แล้วแต่กรณี(๑) ระเบียบกระทรวงมหาดไทยว่าด้วยเงินเดือนและค่าตอบแทนนายกองค์การบริหารส่วนจังหวัดรองนายกองค์การบริหารส่วนจังหวัด ประธานสภาองค์การบริหารส่วนจังหวัดรองประธานสภาองค์การบริหารส่วนจังหวัด สมาชิกสภาองค์การบริหารส่วนจังหวัดเลขานุการนายกองค์การบริหารส่วนจังหวัดที่ปรึกษานายกองค์การบริหารส่วนจังหวัดและกรรมการสภาองค์การบริหารส่วนจังหวัด(๒) ระเบียบกระทรวงมหาดไทยว่าด้วยเงินเดือน เงินค่าตอบแทนและประโยชน์ตอบแทนอย่างอื่นของนายกเทศมนตรี รองนายกเทศมนตรี ประธานสภาเทศบาลรองประธานสภาเทศบาล สมาชิกสภาเทศบาล เลขานุการนายกเทศมนตรี ที่ปรึกษานายกเทศมนตรีและการจ่ายค่าเบี้ยประชุมกรรมการสภาเทศบาล(๓)ระเบียบกระทรวงมหาดไทยว่าด้วยเงินค่าตอบแทนนายกองค์การบริหารส่วนตำบล รองนายกองค์การบริหารส่วนตำบลประธานสภาองค์การบริหารส่วนตำบล รองประธานสภาองค์การบริหารส่วนตำบลสมาชิกสภาองค์การบริหารส่วนตำบลเลขานุการนายกองค์การบริหารส่วนตำบลและเลขานุการสภาองค์การบริหารส่วนตำบลข้อ ๑๐ สิทธิประโยชน์และค่าตอบแทนของสมาชิกสภาท้องถิ่นและผู้บริหารท้องถิ่นที่มาจากการสรรหาและแต่งตั้งให้สมาชิกสภาท้องถิ่นและผู้บริหารท้องถิ่นที่ประธานกรรมการสรรหาประกาศแต่งตั้งตามประกาศคณะรักษาความสงบแห่งชาติที่ ๘๕/๒๕๕๗ฯ ได้รับเงินเดือน เงินค่าตอบแทน ค่าตอบแทนและประโยชน์ตอบแทนอย่างอื่นตามระเบียบกระทรวงมหาดไทย ทั้งนี้ ตลอดเวลาที่ปฏิบัติหน้าที่ข้อ ๑๑ การพ้นจากตำแหน่งของสมาชิกสภาท้องถิ่นและผู้บริหารท้องถิ่นด้วยเหตุอื่นนอกจากครบวาระให้สมาชิกสภาท้องถิ่นและผู้บริหารท้องถิ่นซึ่งเข้าปฏิบัติหน้าที่ตามประกาศคณะรักษาความสงบแห่งชาติที่ ๘๕/๒๕๕๗ฯ ประกาศคณะรักษาความสงบแห่งชาติ ที่ ๘๖/๒๕๕๗ฯและคำสั่งหัวหน้าคณะรักษาความสงบแห่งชาติฉบับนี้ ปฏิบัติหน้าที่ให้เป็นไปตามกฎหมายและหลักธรรมาภิบาลเพื่อประโยชน์ของประชาชนในท้องถิ่น ในกรณีที่ตรวจสอบพบว่าสมาชิกสภาท้องถิ่นหรือผู้บริหารท้องถิ่นผู้ใดทุจริตต่อหน้าที่หรือหากให้ปฏิบัติหน้าที่ต่อไปจะเกิดความเสียหายต่อทางราชการหรือท้องถิ่นนั้นอย่างร้ายแรงหัวหน้าคณะรักษาความสงบแห่งชาติมีอำนาจสั่งให้สมาชิกสภาท้องถิ่นหรือผู้บริหารท้องถิ่นผู้นั้นพ้นจากตำแหน่งได้และในกรณีที่สั่งให้ผู้บริหารท้องถิ่นพ้นจากตำแหน่งหัวหน้าคณะรักษาความสงบแห่งชาติจะแต่งตั้งผู้ที่เหมาะสมเป็นผู้บริหารท้องถิ่นแทนหรือจะสั่งให้ดำเนินการตามข้อ ๑๑ ของประกาศคณะรักษาความสงบแห่งชาติ ที่ ๘๕/๒๕๕๗ฯก็ได้ทั้งนี้ ตั้งแต่บัดนี้เป็นต้นไปสั่ง ณวันที่ ๒๕ ธันวาคม พ.ศ. ๒๕๕๗พลเอกประยุทธ์ จันทร์โอชาหัวหน้าคณะรักษาความสงบแห่งชาติปริยานุช/ผู้จัดทำ๙ มกราคม ๒๕๕๘วันทิตา/ผู้ตรวจ๕ กุมภาพันธ์๒๕๕๘[๑] ราชกิจจานุเบกษาเล่ม ๑๓๒/ตอนพิเศษ ๑ ง/หน้า ๔๘/๕ มกราคม ๒๕๕๘